Diari Oficial de la Generalitat Valenciana


Sumari del DOGV 126, del 20-10-1983 (1983/802446)

ORDRE de 4 d'octubre de 1983, de la Conselleria de Cultura, Educació i Ciència, per la qual es regula el règim de subvencions per a la gratuïtat de la Formació Professional de Primer Grau i la subvenció per a despeses de sosteniment de la Formació Professional de Segon Grau per al curs 1983-84.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1983/10/04/(1)/dof/vci/html**

### Dades del document

Número de DOGV
:   126

Data del DOGV
:   20-10-1983

Secció del DOGV
:   DISPOSICIONS GENERALS

Número del document
:   1983/802446


Data del document
:   04-10-1983

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 4 d'octubre de 1983, de la Conselleria de Cultura, Educació i Ciència, per la qual es regula el règim de subvencions per a la gratuïtat de la Formació Professional de primer Grau i la subvenció per a despeses de sosteniment de la Formació Professional de Segon Grau per al curs 1983-84.  
Una vegada aprovats els Pressupostos Generals de l'Estat per a 1983, per Llei 9/1983, de 13 de juliol, i mentre que no entre en vigor el règim de concerts que preveu el Projecte de Llei Orgànica del Dret a l'Educació, aquesta Conselleria, en exercici de les atribucions que, en matèria de subvencions de gratuïtat, té conferides segons el Reial Decret de Transferències 2.093/1983, de 28 de juliol, ha de regular el sistema de subvencions als centres docents privats d'acord amb les normes següents:   
I. NORMES GENERALS  
1.1. La Direcció General d'Ensenyaments Mitjans podrà concedir subvencions als Centres no estatals privats o dependents de Corporacions provincials o municipals que impartesquen de manera completa els ensenyaments de Formació Professional de Primer i Segon Grau.   
1.2. Aquestes subvencions tindran com a finalitat l'establiment progressiu de la gratuïtat de la Formació Professional de primer grau als Centres subvencionats i comporfaran per a aquests no sols l'obligació de la gratuïtat en els termes que en aquesta disposició s'estableixen, sinó també la submissió a la funció inspectora d'aquesta Direcció General, que podrà ser exercida pels Coordinadors centrals o provincials d'aquesta, així com els Inspectors de Serveis o extraordinaris que la Conselleria designe.   
2. Tindran preferència segons l'ordre següent, per a l'obtenció de subvencions:   
a) Els Centres ubicats a zones on hi haja necessitat més urgent d'escolarització en el primer grau de la Formació Professional.   
b) Els Centres que impartesquen ensenyaments corresponents a branques professions de caràcter agrari o industrial.   
c) Els Centres que tinguen un nombre major d'alumnes.   
3. La subvenció que, si escau, serà concedida serà una quantitat global, resultat de multiplicar el nombre d'alumnes de Formació Professional de primer i segon grau del Centre sol·licitant pel mòdul de subvenció que es determine, segons la naturalesa dels ensenyaments impartits.   
4. Per a l'obtenció de subvencions seran requisits indispensables:   
a) Que el Centre sol·licitant haja obtingut l'autorització ministerial per a impartir complets els ensenyaments de primer o segon grau en el curs a què la subvenció faça referència.   
b) Que la relació d'alumnes Professor no siga superior a 40 ni inferior a 30 en classes teòriques, llevat del cas que la Direcció General d'Ensenyaments Mitjans, atases les circumstàncies especials que es donen en un Centre determinat, l?exceptue expressament del compliment d'aquest requisit.   
En tot cas, el nombre de Professors de classes teòriques i pràctiques serà el necessari perquè els ensenyaments puguen ser correctament impartits i esfaran en possessió, pel cap baix, de les titulacions exigides per la Llei General d'Educació.   
5. De la subvenció que pogués correspondre a un Centre, se?n deduirà, en el cas de Centres dependents d'Empreses que hagen obtingut de la Direcció General d'Ensenyaments Mitjans el benefici de reducció de la quota a què fa referència el paràgraf 2.n de la disposició addicional 4.ª de la Llei General d'Educació (esmentada), la quantitat en què es concrete aquest benefici. Quan el benefici faça referència a diversos Centres, se'n deduirà només la part que puga ser imputada al Centre de què es tracte.   
6. Les subvencions concedides seran satisfetes als Centres beneficiaris per trimestres anticipats. Quan s'efectue el lliurament del primer trimestre de cada exercici econòmic, s?hi afegirà o descomptarà, segons convinga, allo percebut de menys o de més per al quart trimestre de l'exercici anterior, primer del curs corresponent a la subvenció. En el mes de setembre de cada any s'abonarà una quantitat igual a la quarta part de la subvenció del curs anterior per tal de fer front a la docència en l'últim trimestre de l'any.   
7.1. La Direcció General d'Ensenyaments Mitjans podrà concedir subvencions als Centres aplicant als alumnes de primer i segon grau el mòdul de subvenció fins on arriben les disponibilitats pressupostàries i seleccionant els Centres sol·licitants, d'acord amb les preferències assenyalades al punt 2.n En cap cas seran computats com a alumnes altres que aquells que estiguen matriculats per primera vegada i dins l'edat d'escolarització obligatoria en alguns dels cursos de Formació Professional de primer i segon grau.   
7.2. Els Centres als quals els siga concedida subvenció no podran percebre dels alumnes de primer i segon grau de Formació Professional altres quantitats que aquelles que, pel concepte d'activitats complementàries, quota d'amortització o serveis complementàries de transport, menjador o internat, si n'hi haguessen, puguen ser repercutides en l'alumnet, prèvia l'autorització oportuna i en la mesura que escaiga.   
II. NORMES DE PROCEDIMENT  
8.1. Les sol·licituds de subvenció per a la gratuïtat de primer grau i despeses de sosteniment de segon grau de la Formació Professional, hauran de ser presentades als Serveis Territorials d'Educació durant el mes d'octubre de cada any, i s'ajusfaran als models normalitzats que, a aquests efectes, seran facilitats pels Serveis Territorials esmentats.   
8.2. Dins dels deu dies següents a la presentació de cada expedient, els Caps dels Serveis Territorials provincials de la Conselleria el remetran amb l'informe propi i el del Coordinador provincial.   
8.3. L'incompliment de les obligacions que en aquesta Ordre s'imposen als Centres subvencionats, així com la falsetat o inexactitud comprovades en les dades contingudes en l'expedient presentat pel sol·licitant de la subvenció, donaran lloc a la denegació automàtica d'aquesta. Si la subvenció hagués estat ja concedida, el Centre subvencionat haurà de continuar impartint la Formació Professional de primer i segon grau fins a final del curs a què la subvenció faça referència i en les condicions que li haguessen estat determinades en ser-li concedida, i que es comprometé d'observar en sol·licitar-la. Si convé, el centre haurà de retornar als alumnes o a llurs representants legals les quantitats percebudes indegudament. Tot açò s'entén sense perjudici de les responsabilitats de qualsevol altre ordre que s'hi produïren.   
9.1. Concedides les subvencions per la Direcció General, es farà el lliurament de les quantitats corresponents als Serveis Territorials d'Educació respectius, la qual, una vegada satisfetes als Centres les quantitats de què siguen destinataris, publicarà als periòdics de major circulació de la província la relació de Centres subvencionats.   
9.2. Cada Centre subvencionat haurà de col·locar, prop de l'entrada principal, i de forma que siga perfectament i fàcilment visible, un cartell que indique la condició de Centre subvencionat per la gratuïtat de la Formació Professional de primer grau i despeses de sosteniment per a la Formació Professional de segon grau i quines quantitats queda autoritzat a percebre.   
10. L'expedient de sol·licitud de subvenció que es presente haurà d'anar acompanyat, si convé, del compte justificatiu de la inversió donada a la subvenció rebuda per al curs anterior, integrat amb còpies de tots els justificants de despeses de cada concepte i, molt especialment, les nòmines de personal a què corresponga la subvenció i les liquidacions de la Seguretat Social a la Tresoreria General de la Seguretat Social que aquest personal haja motivat.   
11. El reintegrament de les quantitats que haja d'efectuar qualsevol Centre subvencionat, siga perquè ha rebut l'acompte del primer trimestre del curs acadèmic sense que es formalitze o escaiga ulteriorment la subvenció respectiva o perquè no justifique la inversió donada a una subvenció concedida, podrà ser fet efectiu pel procediment de constricció previst al vigent Reglament General de Recaptació (R. 1.968, 2.261 i N. Dicc. 25.666).   
12.1. Amb l'exclusiva finalitat de verificar la gestió del pressupost en allo que fa referència a les quantitats rebudes en concepte de subvenció, serà constituïda a cada Centre subvencionat una Comissió, sota la presidència del Cap dels Serveis Territorials provincials d'Educació o Coordinador de Formació Professional en qui delegue.   
Integraran aquesta Comissió, com a vocals:   
a) Un representant de l'Empresa o Institució titular del centre, designat per aquesta.   
b) El Director del Centre Oficial de Formació Professional a què estiga adscrit el Centre subvencionat.   
c) El Director del Centre subvencionat o aquell qui en faça les funcions.   
d) Dos representants del Professorat del Centre elegits en votació secreta.   
e) Dos membres de l'Associació de Pares d'Alumnes del centre, designats per la Junta Directiva de l'Associació o òrgan rector d'aquesta. Si no existís aquesta Associació, els pares dels alumnes elegiran entre ells, mitjançant votació secreta, el qui haja d'ostentar aquesta Vocalia.   
f) Farà de Secretari de la Comissió, amb veu pero sense vot, el Director del Centre subvencionat.   
12.2. La Comissió es reunirà ordinàriament una vegada al final de cada trimestre, mitjançant convocatòria del President, i extraordinàriament quan ho crega necessari aquest per pròpia iniciativa o a petició conjunta de tres vocals.   
12.3. El President de la Comissió, quan assumesca aquesta funció un Coordinador de Formació Professional, haurà d'informar els Serveis Territorials Provincials de les incidències produïdes en el transcurs de cada reunió trimestral. En tot cas, els Serveis Territorials Provincials exerciran una estricta i especial vigilància sobre l'exacte compliment dels requisits exigits pel Departament per a la concessió de les subvencions i de les obligacions que aquestes comporten.   
12.4. Una còpia de l'acta de l'última sessió del curs celebrada per la Comissió s'adjuntarà al compte justificatiu de la subvenció a què es refereix el punt 10, i haurà d'incloure, com a mínim., pronunciament inequívoc sobre els punts següents:   
a) Identitat de la relació d'alumnes inclosa en la sol·licitud de la subvenció amb els realment matriculats.   
b) Correcta aplicació de la gratuïtat en els termes oficialment establerts, incloent-hi expressament les manifestacions del representant dels pares d'alumnes, i tenint en compte els límits màxims de quotes autoritzades a satisfer pels alumnes.   
c) Gestió general del pressupost d'ingressos i despeses del Centre, amb especial esment del compliment de les normes laborals i de previsió d'observança obligada.   
13.1. Els titulars dels Centres no estatals de Formació Professional de primer i segon grau remetran als Serveis Territorials Provincials d'aquesta Conselleria, abans del 30 d'octubre de cada any, d'acord amb el model adjunt, la relació de personal que compon la plantilla del professorat del Centre.   
Aquestes fitxes, que esfaran a disposició dels interessats en els Serveis Territorials Provincials, seran formalitzades per triplicat pels titulars dels Centres. S'hi inclouran també els documents necessaris que proven fefaentment la relació laboral (Contracte de treball i Alta a la Seguretat Social) i la titulació ostentada pel professorat esmentat.   
13.2. Els Serveis Territorials Provincials, a la vista de les dades presentades i previ informe dels serveis de la Coordinació de Formació Professional, resoldran el que convinga en el termini màxim de tres mesos; transcorregut aquest termini sense que s'haja notificat resolució expressa, es considerarà que ha estat aprovat.   
13.3. Els Serveis TerFitorials Provincials en remetran abans del 15 de gener de cada any un exemplar per cada Centre a la Direcció General d'Ensenyaments Mitjans per a arxiu i registre en els Serveis corresponents. Els dos exemplars sobrers seran arxivats als Serveis Territorials als efectes oportuns.   
13.4. Qualsevol modificació que es produesca al llarg del curs serà notificada als Serveis Territorials Provincials d'aquesta Conselleria, en un termini de quinze dies, i aquesta, alhora, n'assabentarà la Direcció General d'Ensenyaments Mitjans. Els tràmits per a l'aprovació de les variacions produïdes seran els establerts als números anteriors.   
III. NORMES PER A LES SUBVENCIONS CORRESPONENT AL CURS 1983/1984  
14.1. Per al curs 1983-1984, el mòdul de subvenció queda fixat en 67.312 pessetes per alumne, per a totes les branques de Formació Professional de primer grau, llevat de branques Administrativa i Comercial i de Delineació, per a les quals el mòdul esmentat serà de 63.832 pessetes per alumne. I en 60.100 pessetes per alumne per a totes les branques de Formació Professional de segon grau, llevat de les branques Administrativa i Comercial i de Delineació, per a les quals el citat mòdul serà de 56.100 pessetes per alumne.   
14.2. El percentatge destinat a despeses generals de la subvenció rebuda pels Centres per a Formació Professional de primer o segon grau no haurà de passar, normalment, del 15%. Si del compte justificatiu de la inversió atesa per la subvenció resultava un percentatge superior al 15%, per a despeses generals, la Direcció General d'Ensenyaments Mitjans podrà acordar, prèvia anàlisi de la situació del Centre, una reducció ponderada de la subvenció per al curs següent, sense perjudici del reintegrament o compensació que escaiga respecte de la subvenció justificada.   
14.3. Els mòduls inclosos al punt 14.1. podran ser incrementats per al segon, tercer i quart trimestre del curs 1983/1984 (primer, segon i tercer trimestre de l?any 1984) en la quantia que permeten les possibilitats pressupostàries de la Direcció General d'Ensenyaments Mitjans.   
14.4. Els Centres no estatals subvencionats per a la gratuïtat de Formació Professional de primer grau no podran rebre mensualment de cada alumne -o del seu representant legal- computat en la subvenció, quantitat superior a 425 pessetes. I els Centres no estatals subvencionats per a despeses de sosteniment de la Formació Professional de segon grau no podran percebre mensualment de cada alumne -o del seu representant legal-computat en la subvenció, quantitat superior a 750 pessetes, independentment de les quantitats que tant uns Centres com d'altres tinguen autoritzades pels serveis complementaris de transport, menjador o internat.   
14.5. No seran admeses a tràmit les sol·licituds dels Centres de Formació Professional de segon grau que es presenten per primera vegada en aquest curs 1983/1984, per no existir disponibilitats creditícies suficients.   
IV. NORMES FINALS  
15.1. S'autoritza el Director General d'Ensenyaments Mitjans per a dictar les instruccions que interpreten o desenvolupen aquesta Ordre.   
15.2. Aquesta Ordre de Conselleria entrarà en vigor el mateix dia de la publicació al Diari Oficial de la Generalitat Valenciana.   
València, a 4 d'octubre de 1983.   
El Conseller de Cultura, Educació i Ciència,  
CEBRIA CISCAR I CASABAN   
Veure imatge


Còpia Permalink ELI